**СТУДИЈА СВЕТСКЕ ЗДРАВСТВЕНЕ ОРГАНИЗАЦИЈЕ О ХИРУРШКОЈ АНТИБИОПРОФИЛАКСИ У ЗДРАВСТВЕНИМ УСТАНОВАМА**

Студија се спроводи у оквиру програма Светске здравстене организације (СЗО) „Сачувајте животе – оперите своје руке“ (<http://www.who.int/gpsc/5may/en>), а директни линк ка методу студије је http://www.who.int/gpsc/5may/global-surveys/en/

До сада је у наведни програм СЗО укључено 16.000 здравствених установа из 168 земаља.

Основни циљ студије је да представи информације из глобалног истраживања о распрострањености и трајању хируршке антибиотске профилаксе, у знак подршке 5. маја 2014, Светског дана хигијене руку у здравственим устновама које организује СЗО, а који је ове године усмерен на превенцију резистенције бактерија на антимикробне лекове.

ДИЗАЈН СТУДИЈЕ

Студија се изводи слањем попуњених упитника на сајт СЗО путем интернета. Упитник попуњава особље задужено за превенцију и сузбијање болничких инфекција или особље из операционих сала.

*Критеријуми за укључивање* у студију : здравствене установе укључене у програм „Сачувајте животе – оперите своје руке“ које прихвате да учествују у студији.

*Критеријуми за искључење из студије*: амбулантна хирургија, хируршка интервенција у којој се пацијент отпушта током истог дана.

*Крај студије*: подаци укуцани на сајт СЗО 3. Маја 2014.

МЕТОД

Истраживање се спроводи тако што се прикупљају подаци о рутинској примени антибиотика у хируршкој профилакси који су уписани у анестезиолошку листу/картон операције.   
 Наведено осовље треба да прикупи податке током једног или два дана (четвртак и петак) о болесницима оперисаним од понедељка до среде у недељи када се изводи студија.

Студија се изводи на следећим хирушким одељењима: ортопедија, урологија, гинекологија/акушерство, општа хирургија

Упитник и начин његовог шифрирања дат је у прилогу.

ТАЈНОСТ ЧУВАЊА ПОДАТАКА

СЗО (и РСК за надзор над болничким инфекцијама) гарантују чување тајности података о пацијентима о којима се прикупљају подаци за студију(прилог)